William Wedgwood Benn

William Wedgwood Benn, første viscount Stansgate, (født 10. mai 1877, død 17. november 1960) var en britisk liberal politiker som senere sluttet seg til Labour Party (det britiske arbeiderpartiet). Han var en dekorert offiser i Royal Air Force (air commodore), minister for India mellom 1929 og 1931 og minister i Air Ministry mellom 1945 og 1946. Han var far til Tony Benn.

Bakgrunn
Benn ble født i Hackney som den andre sønnen til John Benn, første baronett. Han fikk navnet Wedgwood fordi hans mor, Elizabeth (Lily) Pickstone, ble fjernt knyttet til Josiah Wedgwood fra den kjente keramikkfamilien. Benn fikk sin utdannelse ved Lycée Condorcet i Paris og ved University College, London.

I 1942 ble Benn utnevnt til viscount Stansgate, av Stansgate i County of Essex.

Politikk
I 1906 Benn ble valgt til parlamentsmedlem for De Liberale i valgdistriktet St. George divisjon av Tower Hamlets i den østre delen av London. Dette parlamentssetet holdt han inntil 1918. Han tjenestegjorde under HH Asquith som Lord of the Treasury (regjeringens innpisker) mellom 1910 og 1915.

I 1918 ble han valgt inn for valgdistriktet Leith i Skottland. I løpet av parlamentsperioden 1924–1929, som da var dominert av Unionist-flertallet, jobbet han tett med en gruppe radikale, liberale parlamentarikere som inkluderte Frank Briant, Percy Harris, Joseph Kenworthy og Horace Crawfurd som en sterk opposisjon til regjeringen. Han satt frem til mars 1927, da han trakk seg fra De Liberale og fra parlamentet.

I 1928 ble Benn på nytt valgt inn i parlamentet, men denne gang som Labour-medlem for Aberdeen North valgdistrikt. Året etter ble han utnevnt til minister for India og var det frem til 1931 i Ramsay MacDonald-regjeringen og ble tatt i ed som medlem av Privy Council i 1929. Men han nektet å følge MacDonald inn i koalisjonsregjeringen mellom Labour og Conservative og i 1931 mistet han sin parlamentsplass til John George Burnett. Benn vendte tilbake til parlamentet i 1937 da han ble valgt for Gorton valgdistrikt, som ligger nær Manchester.

Militær karriere
To år senere ble han utnevnt til visepresident i alliertes kontrollkommisjonen som ble dannet med tanke på å danne en demokratisk regjering i Italia. I 1945 ble han minister for Air Ministry (flyvåpenministeriet) i Clement Attlees Labour-regjering, en stilling han hadde frem til oktober 1946. Han satt som backbencher for Labour fram til sin død 14 år senere. 

Da 1. verdenskrig brøt ut i 1914 var han 37 år gammel. 8. desember 1914 ble Benn utnevnt til fenrik i Middlesex Yeomanry (Duke of Cambridge sin Hussars). 12. mai 1916 ble han utnevnt til offiser i Royal Flying Corps. 8. juli 1916 ble han utnevnt til sjef for en skvadron med sjøfly, med den midlertidige graden av kaptein. Året etter ble han utlånt til Royal Naval Air Service, tildelt DSO 4. juni 1917 og forfremmet til løytnant 10. juli 1917. Ett år etterpå ble han overført til Royal Air Force.

Referanser

Eksterne lenker 
 
 

Britiske politikere